cyanic-selkie/wikianc huggingface dataset:
Ühe lapse poliitika
Ühe lapse poliitika on piirkonniti erinev, sellel on palju erandeid sõltuvalt inimese rahvusest, varasemast perekonnaseisust ja muudest teguritest. Hiina pereplaneerimispoliitika on rangem linnades, kus abielupaarid võivad ainult ühte last omada. Pereplaneerimispoliitika on leebem maakohtades, kus mõned piirkonnad on sellest täiesti vabastatud. Ühe lapse poliitikast on vabastatud välismaalased ja ka vähemusrahvused, kes 2010. aasta rahvaloenduse järgi moodustavad Hiina kogurahvastikust 8,49%. Maakohtades elavatel paaridel on enamjaolt teise lapse saamine lubatud siis, kui esimene laps on tüdruk või kui esimesel lapsel on mõni raskemat sorti haigus (vaimne või füüsiline puue). Teise lapse saamise üheks tingimuseks on ka minimaalne vahe sündide vahel (tavaliselt 3–4 aastat). Ühe lapse poliitika alla ei kuulu ka lapsed, kes on sündinud Hiina kodanikele väljaspool rahvavabariiki, tingimusel, et lapsel ei ole Hiina kodakondsust. Ühe lapse poliitika on negatiivset vastukaja leidnud nii Hiinas kui ka mujal maailmas eelkõige selle võimalike negatiivsete tagajärgede tõttu, milleks on pealesunnitud abordid, tüdrukutest väikelaste tapmine ja tüdrukute sündide teatamata jätmine. Kuritegusid tüdrukute vastu põhjustab poisslaste eelistamine (son preference), mis on Hiinas pikemat aega traditsiooniks olnud. Ühe lapse poliitikat on peetud ka kummagi soo sündide suure vahe põhjuseks. Samas toetab ligi 76% Hiina rahvastikust ühe lapse poliitikat.
Boriss Stürmer
Veebruarirevolutsiooni käigus ta arreteeriti 28. veebruaril 1917. Ta oli algul Peeter-Pauli kindluses, kuid viidi hiljem Krestõ vangla haiglasse, kus ta ka suri.
Ühe lapse poliitika
Ühe lapse poliitika mittejärgimisel karistatakse vanemaid trahvide, omandi äravõtmise ja muude sarnaste meetoditega, mis kehtestatakse arvestades pere sissetulekut ja teisi tegureid. Siiski leidub palju inimesi, kes seda poliitikat mitte järgides rohkem lapsi saavad.
Sündimus on Hiinas vähenenud juba 1970ndate algusest alates (pärast late, long, few poliitika kehtestamist). Aastal 1970 oli kogu Hiina Rahvavabariigi keskmine sündimusindeks 5,93 ning 1990ndate lõpuks oli sündimusindeks juba tunduvalt langenud – suurim oli see Tiibetis (3,11) ning väikseim Pekingis ja Shanghais, kus oodatav laste arv ühe naise kohta langes alla ühe. Sündimuse vähenemise tõttu väheneb nooremate elanike osakaal. Aastal 2000 oli kuni 14-aastaste osakaal Hiina rahvastikus ligi 23%, kuid juba 2010. aastaks oli nende osakaal vähenenud 16,6%-ni. Pärast ühe lapse poliitika kehtestamist soovisid vanemad enda üheks ja ainsaks lapseks ilmtingimata poissi. Sellest tingitult on poiste ja tüdrukute sündide vahe alates 1980ndatest märgatavalt kasvanud. 1982. aastal sündis Hiinas saja tüdruku kohta 107,2 poissi ning aastaks 2005 kasvas see arv juba 120,5-ni. Tänapäeva Hiina Rahvavabariigis on suhe kummagi soo sündide vahel maailma üks suuremaid.
Mooste KülalisStuudio
MTÜ Mooste KülalisStuudio (lühendatult MoKS) on mittetulundusühing, mis tegutseb Põlva maakonnas Põlva vallas Mooste asulas endises Mooste mõisa peahoones. Hoonet kasutatakse ateljeena ja sinna oodatakse loomeinimesi eri kunstivaldkondadest. MTÜ korraldab hoones ka kultuuriüritusi, sh kunstinäitusi.
MTÜ asutati jaanuaris 2001.
Ühe lapse poliitika
Hiina rahvastiku- ja pereplaneerimiskomisjoni esindaja sõnul mõjutab ühe lapse poliitika vaid ligi 35,9% Hiina elanikest. Võimude sõnul on ühe lapse poliitika väga hästi õnnestunud ning alates 1980. aastast hoidnud ära ligi 250 miljoni lapse sünni. Arvatakse, et vahemikus 1979–2011 on ära hoitud ligi 400 miljoni lapse sündimine. 2008. aastal ütles Hiina rahvastiku- ja pereplaneerimiskomisjoni minister, et ühe lapse poliitika jääb samaks veel vähemalt kümneks aastaks.
Vaatamata ühe lapse poliitikale sünnib Hiinas iga viie nädala jooksul miljon inimest rohkem kui sureb.
Rangu tänav
pisi|Rangu tänav Rangu tänav on tänav Tallinnas Haabersti linnaosaas Pikaliiva asumis.
Rangu tänav sai nime 23. veebruaril 2000. Tänav on saanud nime heinateo mõiste "rang" ('umbne heinaaun') järgi.
Reflektorsihik
pisi|246x246px|Vaade läbi Mark III Free Gun reflektorsihiku. Sihtimispunkt jääb lennukile, sõltumata vaataja liikumisest küljelt küljele Reflektorsihik, mida kutsutakse ka reflekssihikuks on optiline seade, mille abil saab kasutaja vaadata läbi osaliselt peegeldava klaaselemendi ning näha sihtimispunkti enda nägemisväljal. Need sihikud kasutavad ära füüsikalist põhimõtet, et läätse või peegli fookuspunkti projekteeritud kujutis tundub inimese silmale kui terav kujutis lõpmatus kauguses. Kuna sihtimisjoonestik on projekteeritud lõpmatus kauguses, tähendab see seda, et sihik on joondatud seadmega, mille külge see on kinnitatud, mistahes nurga alt sihikusse ka ei vaadata. See tähendab seda, et kaob suur osa parallaksist ning muudest sihtimisvigadest, mis tekivad sihtimisseadmetega.
Reflekssihikud on nende leiutamisest saati 1900. aastal muutunud populaarseks sihtimisseadmeks väga erinevatel relvasüsteemidel. Neid kasutati sõjalennukites nii Esimeses kui ka Teises maailmasõjas. Tänu hinnatud omadustele on nad kasutuses ka suurtes relvasüsteemides nagu tankitõrje või õhutõrje, kuna nende abil on lihtsam sihtida kiirelt liikuvaid objekte. Kuigi Teises maailmasõjas oli mõnel üksikul käsirelval peal reflekssihik, siis palju laialdasemalt tulid need väikerelvadel kasutusele pärast punatäppsihiku leiutamist 1970ndatel.pisi|424x424px|Joonis kolmest reflektorsihiku tööpõhimõttest. Esimene kasutab kollimaatorläätse (CL) ja kiirejagajat (B), et tekitada sihikujoonestikust (R) kujutis lõpmatusse (V). Kaks alumist varianti kasutavad sama põhimõtte rakendamiseks kollimeerivat kumerpeeglit (CM)
Tööpõhimõte
Reflektorsihikute puhul kasutatakse kolme konfiguratsiooni. Kõige tavalisemad reflekssihikud kasutavad kollimaatorläätse ja kiirejagajat. Selline sihik on üpris kogukas, kuna kasutatakse vähemalt kahte optilist komponenti: läätse, mida kasutatakse paralleelse kiirtekimbu saamiseks, ning kiirejagajat või klaasist plaati, mis peegeldab kujutise sihtijani. Sihtimisjoonestik on tavaliselt sihtimissuuna suhtes 90-kraadise nurga all, mis tähendab seda, et loomulikul teel valgus selleni ei jõua. Selleks et projitseeritav kujutis siiski vaataja jaoks nähtav oleks, kasutatakse elektri abil valgustatud sihtimisjoonestikku või lisaläätse, mis valgustab passiivset sihtimisjoonestikku.
Kompaktsem alternatiiv asendab lääts/kiirejagaja seadme pooleldi hõbetatud kollimeeriva peegliga, mis täidab nii fokuseerimise kui ka kahe kujutise (sihtimisjoonestiku ja vaadeldava ala) kombineerimise rolli. Selline tüüp on kõige levinum punatäppsihikutes, mida kasutatakse käsirelvadel. Lisaks on võimalik seada sihtimisjoonestik vaataja ja kõverpeegli vahele, peegli fookuspunkti. Sel juhul on sihtimisjoonestik liiga lähedal silmale, et olla fookuses, kuid peegel projitseerib vaataja jaoks kujutise lõpmatusse kaugusse.
Kasutajapoolses otsas ei kasuta reflektorsihik ühtegi optilist elementi – tema jaoks on see lihtsalt sihtimisjoonestik, mis on peegeldatud kiirejagaja või kõverpeegli pealt tema silma. See annab sihikule omadused, mis ei nõua suurt kasutamiskogemust ega -oskust võrreldes lihtsate mehaaniliste sihikutega. Lisaks kaob ära nägemisvälja piirav omadus, mis kaasneb optiliste sihikutega. Kõige suurem negatiivne külg reflektorsihikute tehnoloogias on see, et sihikujoonestik on peidetud ning seda on vaja valgustada. See tähendab, et ümbritsevat valgust kasutatavad sihikud on vähese valgusega oludes ebaefektiivsed ning elektrilist joonestikku kasutavad seadmed ei oma mingit funktsionaalsust patareitoite katkemisel.
Kasutus sõjanduses
Reflekssihikud leiutati selleks, et neid kasutada püssisihikuna, kuid leiutamishetkest saati on neid kohandatud väga erinevatele relvatüüpidele. Kui reflektorsihikut kasutada käsirelvade sihtimisseadmena siis on nad suur samm edasi kasutajamugavuse ja täpsuse koha pealt võrreldes raudsihikutega, mis vajavad palju kogemusi ja oskusi. Raudsihikute puhul on oluline joondada eessihiku keskne punkt, tagasihiku keskne punkt ning sihtmärk selleks, et oleks võimalik saavutada laskmishetkel tabamus. Reflekssihikute lõpmatule kaugusele projitseeritud sihikupunkt võimaldab relva kasutajal keskenduda ainult sihtmärgile, mis parandab täpsust iga oskustasemega laskja puhul. Võrreldes optiliste sihikutega võib reflektorsihikut hoida mistahes kaugusel silmast ning peaaegu iga nurga all ilma, et see moonutaks sihtmärki või sihikujoonestikku. Reflekssihikuid kasutatakse tihti mõlemat silma lahti hoides, mis annab relva kasutajale hea sügavustaju ja sajaprotsendilise vaatevälja.
Lennukid
Reflektorsihikud omavad lennukite relvasüsteemide kasutuses palju kasulikke omadusi. Esiteks ei pea piloot oma pead täpselt relva sihikuga joondama, nagu mehaaniliste sihikute puhul ning lisaks ei sega sihik üldist nägemisvälja. Sihiku optiliste omaduste tõttu on võimalik piloodi vaatevälja kuvada ka muud informatsiooni, nagu liikumisest tulenevat sihtimispunkti kõrvalekallet, mida arvutatakse güroskoobi abil.
Kuna Teises maailmasõjas arenes reflektorsihikute disain lennukites suure kiirusega, kus piloodile anti aina rohkem informatsiooni, siis lõpuks arenes neist välja HUD ehk head-up display. Kuigi seadme tööpõhimõte jäi samaks, asendati projitseeritav sihikujoonestik aja jooksul videoekraaniga, kuhu lisaks sihtimispunktile kuvatakse informatsiooni radarist ja erinevaid indikaatoreid, nagu kõrgus, kompass, kunstlik horisont, selleks, et parandada nii sihtimisvõimekust kui ka abistada lendurit lendamisel ja maandumisel.
Käsirelvad
Howard Grubb leiutas reflektorsihiku aastal 1900 mõttega seda kasutada käsirelvade sihikuna. Juba Teises maailmasõjas hakati kohandatud variante kasutama haavlipüsside ja lahingrelvade puhul. 1970ndatel tulid kasutusele niinimetatud punatäppsihikud, mis tavalise sihikujoonestiku asemel kasutab sihtpunktina punast täpikest. Tavaliselt on punatäppsihikutel kasutusel kõverpeegel, mille fookuses on LED. Valgusdioodi kasutusele võtmine oli samm, mis kasvatas suuresti sihiku efektiivsust ja usaldusväärsust, kuna pärast seda ei pea kasutama lisaläätse sihikujoonestiku valgustamiseks ning LED ise kasutab väga vähe energiat, mis võimaldab sihikut patareitoitel kasutada sadu kuni tuhandeid tunde. vasakul|pisi|Vaade läbi Tasco ProPoint II 5 MOA punatäppsihiku
Sihikujoonestiku tüübid
Reflekssihikute puhul on kasutuses palju erinevaid sihikujoonestiku valgustamise tüüpe ja mustreid. Levinud valgusallikateks on patareitoitel kasutatavad tuled, valgusjuhet kasutavad valgusekogujad ja isegi triitiumist kapslid. Mõned seadmed on loodud töötama vaid öövaatlusseadmetega. Tihti on sihtimispunkt punast või oranžikat tooni, et tagada sihiku efektiivsus enamiku taustade puhul. Mõned sihikud kasutavad nool- või kolmnurkset mustrit, et oleks võimalik vastase kaugust hinnata, ning on olemas ka sihikuid, mille puhul on võimalik mustreid muuta.
Konfiguratsioonid
Modernsetel reflekssihikutel on kasutusel kahes korpuses: toru- ja avatud sihikuna.
Muud kasutusalad
pisi|367x367px|Telrad. 1970. aastatel välja töötatud reflektorsihik, mida kasutatakse teleskoopide suunamiseks Reflektorsihikuid on kasutatud merenduses nii navigatsiooni kui ka vaatlusseadmetes. Albada tüüpi vaatlusseadmed, mis kasutavad sarnast tehnoloogiat, olid kasutusel nii varajastes fotokaamerates kui ka tänapäevastes lihtsates ühekordselt kasutatavates kaamerates. Reflekssihikuid kasutatakse ka suurte teleskoopide juures selleks, et neid kerge vaevaga suunata uuritava objekti poole.
Reflekssihikud on kasutusel ka meelelahutustööstuses. Teatrites kasutatakse neid punktvalgustite sihtimiseks. Sel juhul on punktvalgusti operaatoril võimalik valgusti õigesse kohta suunata ilma seda sisse lülitamata.
Sarnased sihikud
Kollimaatorsihikud on optiline sihik, mille puhul sihikusse vaadates on võimalik näha sihikupunkti, mis on joondatud seadmega, hoolimata vaatamisnurgast. Kollimaatorsihikud on nn pimedad sihikud, mis tähendab, et läbi sihiku pole võimalik sihtmärki näha ning sihtimisprotsessis tuleb vahelduvalt vaadata sihikusse ja sihtmärgi poole.
Holograafilised sihikud on ehituse poolest sarnased reflektorsihikutega, kuid need ei kasuta projekteeritud sihikujoonestiku süsteemi. Selle asemel on sihikujoonestik tootmisprotsessis salvestatud ruumilisel kujul holograafilise filmi peale. See film on paigaldatud optilisse sihtimisavasse ning seda valgustatakse kollimeeritud laseriga, mis on sihikusse sisse ehitatud. Seda sihikut on kerge kauguse ja tuule suuna parameetritele kohaselt reguleerida sihikut kallutades või pöörates.
Piret Karro
Piret Karro on eesti semiootik, ajakirjanik ja kunstikriitik.
Ta on õppinud Tartu Ülikoolis semiootikat (BA 2014) ning Kesk-Euroopa Ülikoolis soouuringuid. 2015–2018 töötas ta Müürilehes kultuuri- ja keskkonnatoimetajana.
Ngô Thanh Vân
thumb|Ngô Thanh Vân Ngô Thanh Vân (sündinud 26. veebruaril 1979) on Vietnami telesaatejuht, laulja, modell ja näitleja.
Serhi Kultšõtskõi
Serhi Kultšõtskõi (ukraina keeles Кульчицький Сергій Петрович; 17. detsember 1963 Weimar – 29. mai 2014 Slovjanski lähistel) oli Ukraina rahvuskaardi kindralmajor, Ukraina kangelane (postuumselt).
Riigi teenistuses
pisi|200px Kindral Kultšõtskõi, kelle isa oli samuti sõjaväelane, lõpetas 1981. aastal Ussuriiski Suvorovi sõjakooli ja 1985. aastal Kaug-Ida sõjakooli. Kindral Kultšõtskõi hukkus 29. mail Donetski oblastis Slovjanski lähistel. Sõjaväe transpordikopter Mi-8, milles oli peale kindrali veel 12 inimest, tulistati terroristide poolt alla Karatšuni mäe ja Kramatorski linna vahel umbes kella 12:30 ajal. Riigi tulevane president Petro Porošenko avaldas kaastunnet hukkunute omastele.
Serhi Kultšõtskõi oli abielus ja kasvatas ühte poega.
Alice Kriisa
Alice Kriisa (kuni 1924 Alice Pag(g)i; 26. veebruar 1903 Lustivere vald, Põltsamaa kihelkond, Viljandimaa – 31. mai 1981 Tallinn) oli eesti õpetaja ja koolijuht.
Hariduskäik
Ta lõpetas 1923. aastal Tartu Kommerts- ja Kaubanduskooli ning 1929. aastal Tartu Ülikooli filosoofiateaduskonnas eesti keele ja üldise kirjanduse eriala. Kuulus Eesti Naisüliõpilaste Seltsi.
Töökäik
1932. aastani töötas ta Tallinna Linna 2. Tütarlaste Gümnaasiumi õpetajana.
Aastatel 1945–1951 oli ta Tallinna 4. Keskkooli direktor. 1951. aastast töötas ta Eesti NSV Vabariiklikus Õpetajate Täiendusinstituudis metoodikuna, hiljem sama asutuse eesti keele ja kirjanduse kabineti juhatajana.
Teoseid
Ta on koostanud kirjanduse lugemikke V ja VIII klassile (hilisemad trükid koos Leo Villandiga).
Nukelise
Nukelise küla oli küla Laiuse kihelkonnas. 1977. aastal liideti küla Tuimõisa külaga.
Talurahvaasjade komissar
Talurahvaasjade komissar oli Balti kubermangudes aastatel 1889–1917 tegutsenud keskastme riigiametnik.
See ametikoht loodi pärast 1889. aasta kohtu- ja talurahvaasutuste reformi. Komissari ülesanne oli muu hulgas kontrollida vallaomavalitsuse tegevust ja maaga tehtud tehingute õiguspärasust. Ühtlasi pidid komissarid ellu viima ka Venemaa keisririigi venestus- ja tsentraliseerimispoliitikat.
Eesti alal oli iga maakonna kohta kuni kolm komissari.
Eestimaa kubermangu talurahvaasjade komissarile allusid jaoskonnad Eestimaa kubermangu kreisides: Tallinna kreisis - Tallinna ja Rapla jaoskond, Tallinnas; Haapsalu kreisis - Haapsalu jsk, Haapsalus, Lihula jsk Lihulas ja Hiiumaa jsk Kärdlas; Paide kreisis - Paide jsk Paides ja Rakvere kreisis - Rakvere jsk Rakveres, Jõhvi jsk  Jõhvis.
Liivimaa kubermangu talurahvaasjade komissarile allusid sh jaoskonnad Liivimaa kubermangu Lõuna-Eesti kreisides: Tartu kreisis - I ja II jsk Tartus; Võru kreisis - I ja II jsk Võrus; Viljandi kreisis - I ja II jsk Viljandis; Pärnu kreisis - I ja II jsk Pärnus ja Saaremaa jsk Kuresaares
San Juani maakond (New Mexico)
pisi|Asend New Mexico osariigis pisi|Vaade Bisti/De-Na-Zini ürgloodusalale San Juani maakond (San Juan County) on maakond USA-s New Mexico osariigis. Geograafilised koordinaadid on.
Maakonna halduskeskus on Aztec.
Maakonna pindala on 14 343 km², millest 62 km² moodustab veepindala.
Elanike arv oli 2010. aasta rahvaloenduse järgi 130 004. Aastal 2000 oli elanike arv 113 801.
Printsu tee
Printsu tee on tänav Haabersti linnaosas Tallinnas Pikaliiva asumis.
Printsu tee sai nime 30. detsembril 1997. Tänav on saanud nime rahvapärimuse järgi, et "Rootsi prints" olevat seda teed pidi sõitnud Harku järve ääres asunud hirveaeda.
Võru linnavalitsus
Linnavalitsuse juht on linnapea, lisaks sellele on linnavalitsuses kaks abilinnapead. Alates 2023. aastast on Võru linnapea olnud Kalvi Kõva (SDE). Abilinnapead on Sixten Sild ja Raul Tohv ning samuti kuulub linnavalitsusse Kersti Kõosaar.
Linnavalitsuse struktuuri kuuluvad linnakantselei, juriidiline osakond, rahandusosakond, sotsiaaltööosakond, linnamajanduse osakond ning haridus- ja kultuuriosakond.
Mesut Özil
Mesut Özil (sündinud 15. oktoobril 1988 Gelsenkirchenis) on türgi päritolu Saksamaa jalgpallur, kes mängib ründava poolkaitsjana Türgi kõrgliiga klubis Fenerbahçe.
Ta alustas klubikarjääri FC Schalke 04-s. 2008–2010 mängis ta Bremeni Werderis, 2010–2013 Madridi Realis ja 2013–2021 Arsenalis.
Özilil on ka Türgi kodakondsus. Türgi jalgpallikoondise peatreener Fatih Terim kutsus teda 2008. aastal Türgi koondisse, kuid Özil otsustas Saksamaa jalgpallikoondise kasuks.
Mesut Özili debüüt Saksamaa rahvuskoondises toimus 11. veebruaril 2009, kui mängiti Norra meeskonnaga. Koondisekarjääri lõpetas 2018. aasta juulis. Ta mängis rahvuskoondises 92 mängu ja lõi 23 väravat.
Arsenal
Mesut Özil liitus Londoni Arsenaliga 2. septembril 2013. Esimeses mängus (14. septembril Sunderlandi vastu) andis ta 11. minutil resultatiivse söödu Olivier Giroud'le. Arsenal võitis mängu 3:1. Esimene värav Arsenali meeskonnas tuli 1. oktoobril 2013 UEFA Meistrite Liiga Napoli vastu.
Isiklikku
Mesut Özil on 181 cm pikk.
Hilton Budapest
pisi|Hilton Budapest Hilton Budapest on viietärnihotell, mis asub Ungari pealinnas Budapestis, Buda kindluse lähistel.
Hotell on osa Hilton Hotels & Resortsi brändist ning hotelli opereerib Danubius Hotels Group.
Hotellis on 322 tuba.
Krzywiń
Krzywiń (saksa keeles Kriewen) on linn Poolas Suur-Poola vojevoodkonnas Kościani maakonnas, Krzywińi valla halduskeskus. Krzywiń asub Lesznost umbes 22 km kirdes.
Krzywińit on ürikutes esmamainitud 1181. aastal, linnaõigused sai 1257. aastal. Teise Poola jagamise tulemusel läks linn 1793. aastal Preisi kuningriigi võimu alla. Vahepeal oli aastatel 1807–1815 Varssavi hertsogiriigi koosseisus. 1919. aastal läks linn tagasi Poolale.
Vladimir Bobrinski
pisi|[[Krahv Vladimir Bobrinski]] Krahv Vladimir Aleksejevitš Bobrinski (vene Владимир Алексеевич Бобринский; 14. oktoober (vkj 2. oktoober) 1824 – 3. juuni (vkj 22. mai) 1898 Smela, Kiievi kubermang) oli Venemaa riigimees. Kindralmajor (1863). Tõeline salanõunik.
Päritolu ja haridustee
Ta oli pärit aadliperekonnast, krahv. 1846. aastal lõpetas ta Keiserliku Peterburi Ülikooli õigusteaduskonna.
Karjäär ja töökäik
Sõjaväelised auastmed: kornet (1854), porutšik (1855), staabirittmeister (1856), rittmeister (1859), polkovnik (1861) ja kindralmajor (1863).
Aastatel 1854–1855 osales ta Krimmi sõjas kindralfeldmarssal Ivan Paškevitši (1854. aasta juunis) ja kindral Mihhail Gortšakovi (alates 1854. aasta 10. juulist (ukj)) käskjalana. 1855. aasta mais ülendati ta keisri tiibadjutandiks.
1858. aasta jaanuaris viibis ta Pihkva ja Vitebski kubermangus ülesandega üles otsida ja väevõimuga tagasi saata Peterburi–Varssavi raudtee ehitusele sealt ärakaranud talupojad. 1863. aasta aprillis määrati ta Grodno sõjakuberneriks. Sama aasta mais ülendati ta kindralmajoriks ja arvati keisri kaaskonda. 1863. aasta augustis vabastati ta sõjakuberneri ametist omal soovil.
1868. aastal sai Bobrinski keisrilt ülesande viia läbi Nikolai raudteel ja Moskva–Kurski raudteel revisjon. Sama aasta juunis määrati ta teedeministri asetäitjaks.
1869. aastal määrati ta Pavel Melnikovi asemele Venemaa Keisririigi teedeministriks. Ta pooldas riigiraudteede erakätesse andmist (aastatel 1870–1871 anti erakätesse üle 1939 km raudteid). Ta üritas ebaõnnestunult riigis juurutada kitsarööpmelisi raudteid. 1871. aasta septembris vabastati ta ministri ametist tervislikel põhjustel.
Isiklikku
Tema isa Aleksei Bobrinski oli Katariina II lapselaps.
Nublu (räppar)
nublu (kodanikunimega Markkus Pulk ; sündinud 26. juunil 1996) on Keilast pärit Eesti räppar. Tema õde on iluuisutaja ja üksiksõitja Eva-Lotta Kiibus.
Laulude ajalugu
Nublu tuntumad lood on näiteks "Mina ka", "1-2", "für Oksana", "tmt" ja "Universum".
Tema YouTube'i kanalil on kokku üle 53 miljoni vaatamise. Populaarseim muusikavideo on "für Oksana" (6,4 miljonit vaatamist). Spotify's on kõige populaarsemaks looks üle 7 miljoni kuulamisega "Universum", mille kaasartistiks on Soome räppar Mikael Gabriel.
Haridus
Markkus Pulk õppis põhikoolis Tallinna Inglise Kolledžis ja keskkoolis Tallinna Vanalinna Hariduskolleegiumi teatriklassis. Praegu omandab ta bakalaureusekraadi Tartu Ülikoolis ajakirjanduse ja kommunikatsiooni erialal.
Tunnustus
Auhinnagalal "MyHits Awards 2018" oli Nublu nomineeritud auhinnale kolmes kategoorias, millest võitis kaks: aasta artist ja aasta hitt (lauluga "Mina ka"). Tema hitid "Mina ka" ja "öölaps!" saavutasid 2018. aasta Raadio 2 Aastahiti tabelis vastavalt esimese ja teise koha. 2019. aasta Eesti muusikaauhindade galal valiti Nublu aasta meesartistiks ja "Mina ka" aasta parimaks lauluks.
2020. aasta Eesti muusikaauhindade galal oli Nublu nomineeritud auhinnale aasta meesartisti ja aasta Hip-Hop/Rap/R'n'B artisti kategoorias, lisaks püüdis ta lauluga "Für Oksana" auhinda ka aasta muusikavideo ja aasta parima laulu kategoorias.
2021. aasta Eesti Muusikaauhindade galal oli Nublu nomineeritud auhinnale seitsmes kategoorias. Ta võitis kuus auhinda: aasta album, aasta muusikavideo, aasta debüütalbum, aasta artist (rahvahääletus), aasta meesartist ning aasta hip-hop/rap/r'n'b/ artistiks.
Andres Piirsoo
Andres Piirsoo (sündinud 24. septembril 1948) on eesti rakuteadlane, bioloog.
Ta on tegelenud ka histoloogiaga.
Töötab Tartu Tamme Erakliiniku juhatajana.
Bioloogiadoktor (Moskva, 1981). TÜ emeriitdotsent.
Enam kui 40 teaduspublikatsiooni autor.
Ulsan Hyundai FC
pisi|2012. aasta [[AFC Meistrite Liiga finaal Ulsan Munsu Football Stadiumil]] Ulsan Hyundai FC (korea keeles 울산 현대 축구단) on Lõuna-Korea jalgpalliklubi, mis tegutseb Ulsanis. See mängib riigi kõrgliigas K League 1. Klubi omanik on Hyundai Heavy Industries.
Klubi asutati 1983. aastal nime Hyundai Horang-i all. Lõuna-Korea kõrgliigas mängib klubi alates 1984. aastast.
Aastatel 1996 ja 2005 on Ulsan tulnud Lõuna-Korea meistriks. 2017. aastal tuldi Lõuna-Korea karikavõitjaks. 2012. aastal võideti esimest korda AFC Meistrite Liiga, kui finaali alistati Saudi Araabia klubi Al-Ahli tulemusega 3:0. Teist korda võideti AFC Meistrite Liiga 2020. aastal, mil finaalis alistati Iraani klubi Persepolis lisa-aja järel 2:1.
Alates 2001. aastast on klubi kodustaadion olnud Ulsan Munsu Football Stadium.
Praegune koosseis
''Seisuga 4. veebruar 2021''
Kirju-haavasikk
Kirju-haavasikk (Saperda scalaris) on siklaste sugukonda kuuluv mardikas.
Levik ja elupaik
Kirju-haavasikk on levinud kogu Euroopas (v.a Iirimaal ja Portugalis), Türgis, Kaukaasias, Põhja-Iraanis, Alžeerias, Siberis, Hiinas, Kasahstanis, Mongoolias ja Põhja-Koreas.
Levinud üle kogu Eesti, mitte sage. Elupaigana sobivad segametsad ja lehtvõsad. Valmikud palkidel, küttepuudel, metsamaterjalide ladudes, lennuvõimelised. Valmikud kooruvad mai lõpust alates ning neid leitakse kuni juuli lõpuni.
Elutsükkel ja toitumine
Kirju-haavasiku elutsükkel vältab 1-2 aastat. Vastsed mitmesuguste lehtpuude kuivas puidus, Eestis enamasti kasel.
Metapeedia
Metapeedia on mitmekeelne veebientsüklopeedia, mis väidab end keskenduvat kultuurile, kunstile, teadusele, filosoofiale ja poliitikale, eelkõige aga "teemadele, mida peavoolu entsüklopeediates tavaliselt ei kaeta või jäetakse tahtlikult välja". See propageerib valge rassi ülevõimu, neofašismi ja äärmusparempoolseid vaateid. See sai ametlikult alguse 26. oktoobril 2006 rootsikeelse versiooniga. Ingliskeelne versioon avalikustati 28. aprillil 2007. 2013. aasta 27. septembri seisuga oli suurim ungarikeelne versioon, milles oli 144 189 artiklit. Metapeediast on ka eestikeelne versioon, kus 21. veebruaril 2014 oli 2087 artiklit.
Transpordidroon
pisi|[[:en:Wingcopter|Wingcopter droon]] Transpordidroon on mehitamata õhusõiduk (Unmanned Aerial Vehicle - UAV), mida kasutatakse pakkide, ravimite ja meditsiiniliste seadmete, toidu ning teiste kaupade transpordiks. Transpordidroonid on tavaliselt autonoomsed.
Aleix Vidal
Aleix Vidal Parreu (sündinud 21. augustil 1989 Vallses) on Hispaania jalgpallur, kes mängib paremkaitsjana Hispaania kõrgliiga klubis Espanyol.
Aastatel 2015–2018 mängis ta Barcelonas, kellega tuli ta kaks korda Hispaania meistriks ja võitis kolm korda Copa del Rey.
Algusaastad
Aleix Vidal mängis suurema osa oma karjääri algusaastatest madalamates divisjonides või reservmeeskondades.
2011. aastal liitus ta Andaluusia klubiga Almería.
Vidal mängis klubis kaks aastat, mille jooksul tegi ta kaasa 130 kohtumises ja lõi 19 väravat.
Sevilla
16. juunil 2014 liitus Aleix Vidal 3 miljoni euro eest Sevilla meeskonnaga.
Debüütmäng toimus UEFA Superkarikas Madridi Reali vastu. Esimese värava lõi ta 11 päeva hiljem oma esimeses liigamängus Valencia vastu, mäng lõppes 1:1 viigiga.
Barcelona
2015. aasta suvel kirjutas ta alla viieaastasele lepingule Barcelonaga. Üleminekusummaks oli 18 miljonit eurot.
FIFA keelu pärast ei tohtinud aga Vidal Barcelonas mängida 2016. aasta jaanuarini.
2016. aastal tuli ta Kataloonia klubiga Hispaania meistriks ja võitis karika, mängides kõikide sarjade peale 14 mängu.
14. jaanuaril 2017 La Liga mängus Las Palmasiga lõi ta klubi meeskonnas oma debüütvärava.
2016–17 hooajal võitis ta klubiga Hispaania karika, kui Barcelona alistas finaalis Alavési 3:1.
Tagasi Sevillas
2018. aasta augustis suundus Vidal tagasi Sevillasse.
Noorkuu tänav
Noorkuu tänav on tänav Tallinnas Haabersti linnaosas Pikaliiva asumis.
Noorkuu tänav sai nime 6. mail 2013. Tänav on saanud nime oma kuju järgi.
Võru Linnavolikogu
Võru Linnavolikogu on 21-liikmeline esindusorgan, mille ülesanne on Võru linna elu korraldamine vastavasisuliste otsuste vastuvõtmise teel. Otsuste täideviimine on delegeeritud Võru linnavalitsusele.
Kurmu tänav
Kurmu tänav on tänav Tallinnas Haabersti linnaosas Pikaliiva asumis.
Võru Linnavolikogu
Linnavolikogu liikmed valitakse iga nelja aasta tagant oktoobri kolmandal pühapäeval toimuvatel kohalike omavalitsuste volikogude valimistel. Volikogu liikmed on omavalitsuse pädevusse kuuluvate küsimuste otsustamisel sõltumatud ja juhinduvad oma tegevuses seadustest, linna õigusaktidest ning linnaelanike huvidest ja vajadustest.
Alates 2021. aasta sügisest on Võru Linnavolikogu esimees Anti Haugas.
Linnavolikogu praeguses koosseisus sõlmisid koalitsioonilepingu 24. oktoobril 2017 Sotsiaaldemokraatlik Erakond ja Keskerakond.
Komisjonid
Linnavolikogu ainupädevusse kuulub linnavolikogu komisjonide moodustamine, komisjoni esimeeste ja aseesimeeste valimine ning komisjonide koosseisude kinnitamine. Võru linnavolikogul on kaheksa alalist komisjoni:
Fraktsioonid
Linnavolikogu fraktsiooni võivad moodustada vähemalt kolm linnavolikogu liiget, kes on valitud sama erakonna või valimisliidu nimekirja järgi.
2021. aasta valimised
2021. aasta kohaliku omavalitsuse volikogude valimistel valiti linnavolikogusse Sotsiaaldemokraatlik Erakond: Anti Allas (Võru linnapea), Toomas Sarapuu, Sixten Sild, Juri Gotmans, Margit Kõivomägi, Argo Mõttus, Merit Kund, Emil Aništšenko, Maire Eiche, Halliki Karba; Eesti Konservatiivne Rahvaerakond:	Rain Epler, Kertu Luisk, Jüri Miks, Kalmar Luisk; Jüri Kaver; Eesti Reformierakond: Anti Haugas, Marko Tiisler, Merle Koik; ISAMAA Erakond: Tarmo Piirmann, Ain Pent; Eesti Keskerakond: Andres Visnapuu.
2017. aasta valimised
2017. aasta kohaliku omavalitsuse volikogude valimistel valiti linnavolikogusse Sotsiaaldemokraatlik Erakond	(11), Eesti Keskerakond	(3), Eesti Reformierakond (3), Erakond Isamaa ja Res Publica Liit	(3), Eesti Konservatiivne Rahvaerakond	(1).
Drottningholmi kuninglik valdus
Drottningholmi kuninglik valdus (prantsuse Domaine royal de Drottningholm, inglise Royal Domain of Drottningholm) on UNESCO maailmapärandi objekt nr 559 Rootsis Stockholmi läänis (Ekerö vallas).
Põhiosa objektist moodustab Drottningholmi loss koos lossiansambli muude oluliste ehitistega, kuhu kuuluvad lossiteater, lossikirik, hiina loss jm, kokku umbes 40 ehitist ning eri parkide osasid. Maailmapärandi objekti pindala on 162,429 ha, mis moodustab umbes ⅓ kuningliku valduse alast 18. sajandil.
Juan Fernando Quintero
pisi|Juan Fernando Quintero (2016) Juan Fernando Quintero Paniagua (sündinud 18. jaanuaril 1993 Medellínis) on Colombia jalgpallur. Ta mängib ründava poolkaitsjana Argentina kõrgliiga klubis River Plate ja Colombia jalgpallikoondises.
Ta alustas klubikarjääri 2009. aastal kodumaal Envigados. Klubikarjääri jooksul on ta mänginud veel Colombia klubides Atlético Nacional ja Independiente Medellín, Itaalia kõrgliiga klubis Pescara, Portugali kõrgliiga klubis Porto ning Prantsusmaa kõrgliiga klubis Stade Rennais. River Plate'is mängib ta alates 2018. aastast.
2013. aastal tuli ta Colombia kuni 20-aastaste koondisega Lõuna-Ameerika meistriks. Ta lõi turniiril viis väravat ja valiti turniiri parimaks mängijaks. Debüüdi Colombia jalgpallikoondises tegi ta 17. oktoobril 2012 sõprusmängus Kameruni vastu. Esimese värava lõi ta koondise särgis 2014. aasta maailmameistrivõistluste teises alagrupimängus Elevandiluuranniku vastu. 2018. aasta maailmameistrivõistluste esimeses alagrupimängus lõi värava Jaapani vastu. Jaapanile löödud väravaga sai ta esimeseks Colombia mängijaks, kes on löönud värava kahtedel maailmameistrivõistlustel.
Cheshire Calhoun
Cheshire Calhoun on USA naisfilosoof. Ta tegeleb normatiivse eetika, moraalipsühholoogia, emotsioonifilosoofia, feministliku filosoofia ning gei- ja lesbifilosoofiaga ja on kirjutanud muu hulgas andestusest ja häbist.
Ta on Arizona Osariigi Ülikooli filosoofiaprofessor.
Oma südame muutmine
Artiklis "Changing One's Heart" püüab Calhoun näidata, kuidas saab andeks anda kurja valimist. Illustratsiooniks kasutab ta Margaret Atwoodi romaani "Life before Man".
"Miks ma peaksin talle andestama?" on täiesti normaalne küsimus, aga mis laadi vastust oodatakse? Nähtavasti küllalt head põhjendit, et andestust moraalselt õigustada. See põhjend peab ka tegema andestuse psühholoogiliselt võimalikuks, kirjeldades pahategijat nii, et temast saab muudetud südame kohane objekt. Kui näidataks, et ta väärib andestust, oleks see tehtud. Samuti kui taibataks, et vimma jätkumine teeb liiga palju kahju. Raskus on selles, et andestus, mida pakutakse sellepärast, et seda vääritakse, või selleks et vältida vimma kulusid, valmistab pettumuse. Sellist andestust vast ei soovita saada ega anda suuta. Inimene, kellel õnnestub meile andestada, viidates headele põhjenditele, jutustab tavaliselt loo, mis distantseerib meie pahategu meie "tõelise" mina eluloost. Mõnes loos meid vabandatakse või me kahetsesime. Mõnikord unustab lugu meie pahateo üldse ära, keskendudes selleasemel meie paremale poolele. Aga me loodame teistsugust lugu, mis mõistab kogu meie mina koos vastikute, kahetsematute, teadvate valikutega teistele liiga teha. Me ei taha, et meid taandataks puhtale, heale tuumale. Rõhutamine, et inimene peab andestust väärima või vähemalt et haavamisest möödavaatamiseks on mingi õigustus, tundub odav. See põikleb kõrvale raskest ülesandest anda andeks, jäädes täiesti teadlikuks haavamise vältimatust seosest tegijaga. Ent teisest küljest, kahetsejatele vabandamatud haavamised andeks anda tundub vastuoluline või isegi võimatu. Andestamine väärimise või tagajärgede õigustusel ei näe andestamise moodi välja, sest headele põhjenditele viitamine teeb andestuse mittevalikuliseks. Mõne meelest on see valuliselt ilmne. Kui filosoofid püüavad ette kujutada tõhusamalt heldet andestust, siis kummalisel kombel see peaaegu alati ebaõnnestub. Asi on selles, et me ei saa aru, kuidas inimesed saavad valida kurja, ning seetõttu me peame need valikud olematuks seletama või nendest mõtlemisest keelduma. Nii saame oma südant muuta, kuid mitte andestada kurja enese valimist. Calhoun tahab näidata, kuidas jutustada lugusid, mis teevad kurja valimise mõistetavaks ning võimaldavad andestavalt südant muuta inimeste suhtes, kes sellise valiku teevad. Jutt ei ole mitte ainult südame muutmise õigest moraalsest õigustusest, vaid eelkõige pahategijate kirjeldustest, mis teevad tõelise andestuse psühholoogiliselt võimalikuks.
Emotsioonide keeles tähendab "ma annan sulle andeks": "ma ei ole enam sinu peale vihane", ma ei hakka sind enam näägutamisega jms karistama. See ütleb ka, et minu süda on muutunud, nii et ma olen loobunud vimmast, vihast jms. Aga see ei tähenda, nagu ma ütleksin, et minu esialgne veendumus, et sa haavasid mind, ei toeta enam vimma. See ei ütle, kuidas mul õnnestus südant muuta. Muutus võib toimuda taipamise tõttu, et vimm oli viga. Tegelikult liiga ei tehtud. Või kahju osutub vabandatavaks. Muutus võib toimuda ka sellepärast, et tundub, et ei tasu haavamise peale mõeldes vimma toita: see on tervisele kahjulik või rikub väärtusliku suhte. Muutus võib tulla ka sellest, et avastatakse, et valik kahjustada on küll süüline, kuid siiski mõistetav. Mõned eri viisidel saavutatud südame muutused tunduvad tõeliste andestuse juhtumitena, mida Calhoun nimetab soovandestuseks. Sel juhul õnnestub südant muuta, jäädes teadlikuks teise süüst ja enda õigusest vimmale. Teised südamemuutused, mida küll tavaliselt nimetatakse andestuseks, näevad lähemal vaatlusel välja vabandustena, läbi sõrmede vaatamistena või kohuse täitmistena. Neil juhtudel õnnestub südant muuta ainult kaotades silmist teise süü ja enda jätkuva õiguse vimmale. Et need on siiski reaalsed südamemuutused ja tavakeel nimetab neid andestuseks, siis Calhoun nimetab neid siiski andestuseks, kuigi minimalistlikuks. Tundub, et otsus, et peaks andestama, annab ainult minimalistliku andestuse. Oma südame muutmisele moraalse õigustuse otsimine paistab ühitamatuna katsega tõeliselt andestada.
Pegasus (tähtkuju)
pisi|Pegasus tähtkuju kaart pisi|Pegasus öötaevas Pegasus (ladina Pegasus, lühend Peg) on põhjataeva tähtkuju.
Pegasus on üks Ptolemaiose Almagestis loetletud 48 tähtkujust. Vanakreeka mütoloogias oli Pegasus tiivuline hobune.
Pegasuse tähtkuju katab 1121 ruutkraadi taevast ja on ulatuselt 88 tähtkuju seas 7. kohal. Selle heledaim täht on Enif (ε Pegasi) tähesuurusega 2,38m ja kaugusega 672 valgusaastat.
Pegasuses asuvad massiivne kerasparv M15 ja spiraalgalaktika NGC 7331.
25. ekspeditsioon
25. ekspeditsioon oli Rahvusvahelise kosmosejaama 25. alaline meeskond.
Ekspeditsioon algas 25. septembril 2010 kui jaamast lahkus 24. ekspeditsioon. Jaama meeskonna moodustasid esialgu Douglas Wheelock, Fjodor Jurtšihhin ja Shannon Walker. 10. oktoobril saabusid jaama ülejäänud meeskonnaliikmed, kelleks olid Scott Kelly, Aleksandr Kaleri ja Oleg Skripotška. 22. septembril sai jaama komandöriks Wheelock, kes võttis jaama juhtimise üle Aleksandr Skvortsovilt.
25. ekspeditsiooni ajal tähistati jaama 10. aastapäeva, sest 2. novembril 2000 oli jaama saabunud 1. ekspeditsioon.
25. ekspeditsioon lõppes 26. novembril.
Arkusfunktsioonid
Arkusfunktsioonid ehk tsüklomeetrilised funktsioonid on trigonomeetriliste funktsioonide pöördfunktsioonid. Arkusfunktsioonid on mitmesed funktsioonid.
Arkusfunktsioonid on arkussiinus, arkuskoosinus, arkustangens, arkuskootangens, arkusseekans, arkuskoosekans.
Vaatleja
Sõnal vaatleja või nimena Vaatleja on mitu tähendust:
Delfiin (tähtkuju)
pisi|Delfiini tähtkuju kaart pisi|Delfiin öötaevas Delfiin (ladina Delphinus, lühend Del) on väike põhjataeva tähtkuju.
Delfiin on üks Ptolemaiose Almagestis loetletud 48 tähtkujust. Vanakreeka mütoloogias seostatakse teda delfiiniga, kes päästis laulik Arioni, kelle mereröövlid merre viskasid.
Delfiini tähtkuju katab 189 ruutkraadi taevast ja on ulatuselt 88 tähtkuju seas 69. kohal. Selle heledaim täht on Rotanev (β Delphini) tähesuurusega 3,6m ja kaugusega 101 valgusaastat.
Eesti rahvaastronoomias asus Delfiinis Väike Rist. Eestis on Delfiin nähtav aasta läbi, kuid parim aeg vaatlemiseks on suvi.
Delfti tehnikaülikool
Delfti Tehnikaülikool (hollandi keeles Technische Universiteit Delft) on tehnikaülikool Hollandis Delftis; ühtlasi vanim, suurim ja innovatiivseim Hollandi tehnikaülikool.
Ülikool asutati 1842.
Ülikoolis õpib üle 12 000 üliõpilase.
Soundex
Ajalugu
Soundexi leiutasid y Robert C. Russell ja Margaret King Odell ning nad patendeerisid selle 1918. aastal ja 1922. aastal. Selle variatsiooni, Ameerika Soundexi, kasutati 1930ndatel US rahvaloendustel 1890. aastast 1920. aastani.
Ameerika Soundex
Ameerika Soundex kood nimele koosneb ühest tähest, millele järgneb kolm numbrit: täht viitab nime esitähele ning numbrit ülejäänud kaashäälikuid. Samas kohas hääldatavatel kaashäälikutel on sama number. Näiteks huulhäälikud nagu /b/, /f/, /p/ ja /v/ märgitakse numbriga 1.
Nime Soundexisse koodeerimise algoritm on järgmine: Selle algoritmiga on nii "Robert" kui ka "Rupert" kodeeritud kui "R163", samas "Rubin"-i kood on "R150". Nii "Ashcraft" kui ka "Ashcroft" on "A261". "Tymczak" kood on "T522", mitte "T520" (tähed 'z' ja 'k' nimes on kodeeritud eraldi, sest nende vahel on täishäälik "a"). "Pfister" on "P236", mitte "P123" (esimesed kaks tähte on sama numbriga ja seega kodeeritud kui 'P').
Variatsioonid
Sarnane algoritm "Reverse Soundex" ehk pöördsoundex jätab tähena alles nime viimase tähe
NYSIIS algoritm (ingl New York State Identification and Intelligence System) loodi 1970. aastal Soundexi edaiarendusena.
Daitch–Mokotoff Soundexi (D–M Soundex) lõi 1985.aastal genealoog Gary Mokotoff ning seda arendas hiljem edasi geneaoloog Randy Daitch, kuna originaalne, Russelli versioon ei sobinud juudinimedele, millel olid saksa- või venepärased nimed (nt Moskowitz vs Moskovitz või Levine vs Lewin). D-M Soundexit kutsutakse mõnikord juudi soundexiks või ida-euroopa soundexiks, kuigi autorid selliseid nimesid ei soovita kasutada. D-M Soundex võib ühele nimele tagastada kuni 32 erinevad foneetilist kodeeringut. D-M Soundexi kodeeringud Russelli Soundexist keerulisemad, täies ulatuses numbrilised ja jäävad vahemikku 100000-999999.
Lawrence Philips leiutas 1990. aastal samamoodi Soudexi puudujääkide tõttu uue foneetilise algoritmi, millele pani nimeks Metaphone. 2000. aastal täiendas Philips oma algoritmi ja nimetas selle Double Metaphone'ks ehk topeltmetaphoneks.
Infoturbe põhimõisted
Mõned, eriti militaarvaldkonna allikad nimetavad põhimõistena ka salgamatust (non-repudiation ).
Anto Veldre on oma loengutes "CIA kolmnurga" kontseptsiooni edasi arendanud ning selgitanud, et:
alt=Käideldavus, terviklus, konfidentsiaalsus|pisi|Käideldavus, terviklus, konfidentsiaalsus Sellele paradigmale vastav CIA joonis näeb välja nii:
Kassitapp
Harilik kassitapp (Convolvulus arvensis) on kassitapuliste sugukonda kuuluv mitmeaastane rohttaim.
Levik ja kasvukoht
Kassitapp kasvab pärismaisena Euroopas ja Aasias. Eestis on ta tavaline.
Taim eelistab kuivemat savikat või liivast pinnast. Ta on levinud umbrohi aedades ja põldudel.
Kirjeldus
left|pisi|Õis Taim kasvab 0,5–1,5 meetri kõrguseks. Ta on väänduva roomava või roniva varrega taim.
Santa Fe maakond
pisi|Asend New Mexico osariigis pisi|[[Tevade kaljujoonis]] Santa Fe maakond (Santa Fe County) on maakond USA-s New Mexico osariigis. Geograafilised koordinaadid on.
Kassitapp
Kirjeldus
Lehed kinnituvad varrele vaheldumisi. 2–6 cm pikkused lihtlehed on terveservalised.
Santa Fe maakond
Maakonna halduskeskus on Santa Fe.
Komposter
Komposter on seade või kast komposti valmistamiseks.
Santa Fe maakond
Maakonna pindala on 14 343 km², millest 62 km² moodustab veepindala.
Elanike arv oli 2010. aasta rahvaloenduse järgi 130 004. Aastal 2000 oli elanike arv 113 801.
Santa Fe maakond on elanike arvult New Mexico kolmas maakond.
Ajalugu
Santa Fe maakond moodustati 1852. aastal. Santa Fe tähendab hispaania keeles "püha usk".
Kassitapp
Kirjeldus
Taime juured ulatuvad väga sügavale ja moodustavad harunenud võrgustiku. Juba esimese paari elukuuga suudab juurestik tungida kuni meetri sügavuseni, soodsatel tingimustel võib kasvada see kolme ja isegi viie meetri sügavusele.
Sillamäe muuseum
Sillamäe muuseum on Sillamäe linnas asuv muuseum, mis tutvustab linna ajalugu, sealhulgas ettevõtte AS Silmeti ajalugu.
Muuseumis on ka kivimite näitus.
Kassitapp
Kirjeldus
Kassitapp õitseb juunist septembrini. Õis on lehterja kujuga, valge kuni õrnroosa, kuni 3,5 cm läbimõõduga. Taim on putuktolmleja.
Vili on umbes 6 mm pikkune kupar.
Zendaya
Zendaya Maree Stoermer Coleman (sündinud 1. september 1996 Californias Oaklandis) on Ameerika Ühendriikide näitleja ja laulja. Ta on pälvinud kaks Ameerika Ühendriikide Emmy parima naisnäitleja teleauhinda ning ajakiri Time arvas ta 2022. aastal oma iga-aastases nimekirjas maailma 100 mõjukaima inimese hulka.
Californias Oaklandis sündinud ja üles kasvanud Zendaya alustas oma karjääri lapsmodelli ja taustatantsijana. Ta tegi teledebüüdi Rocky Blue rollis Disney Channeli komöödias "Shake It Up" (2010–2013) ja mängis peaosa seriaalis "K.C. Undercover" (2015–2018).
Peale filmikarjääri on Zendaya löönud laineid ka muusikamaailmas: 2011. aastal andis Zendaya välja singlid "Swag It Out" ja "Watch Me", viimane koostöös Bella Thorne'iga. 2012. aastal sõlmis ta lepingu Hollywood Recordsiga ja andis seejärel välja singli "Replay", mis jõudis Billboard Hot 100 edetabelis 40 parima hulka. 2013. aastal andis ta välja omanimelise debüütstuudioalbumi, mida saatis mõõdukas edu ja kriitikute tunnustus. Tema suurim kommertsedu muusikuna tuli 2018. aasta "Maailma suurima showmehe" heliribalt pärit lauluga "Rewrite the Stars". Singel jõudis mitme plaadiedetabeli 20 parima hulka ja on maailmas pälvinud mitu plaatinamüügisertifikaati.
Juta Keevallik
Juta Keevallik (kuni 1968 Juta Pikka; sündinud 31. juulil 1943 Tallinnas) on eesti kunstiajaloolane.
Zendaya
Isiklikku
Zendayal on kodu Los Angeleses ja korter New Yorgis. Ta on taimetoitlane. Ta hobideks on tantsimine, maalimine ja fotograafia ning tal on must šnautser nimega Noon. Alates 2021. aasta novembrist on ta olnud suhtes oma "Ämblikmehe" partneri Tom Hollandiga.
Juta Keevallik
Hariduskäik
Ta lõpetas 1961. aastal Tallinna 10. Keskkooli ning õppis aastast 1962 Tartu Riiklikus Ülikoolis, mille lõpetas 1970. aastal kunstiajaloolasena.
Royal Liver Building
Royal Liver Building on kaitsealune ehitis Inglismaa sadamalinnas Liverpoolis. See asub Pier Headi ääres ning koos naabruses asuvate Cunard Buildingi ja Port of Liverpool Buildingiga moodustavad linna nii-öelda kolm graatsiat. Need on osa UNESCO maailmapärandi nimistusse kuuluvast mereäärsest kaubanduslinnast.
Juta Keevallik
Hariduskäik
Ta kaitses 1992. aastal Tallinna Kunstiülikoolis magistriväitekirja "Kunstikogumisest Eestis 19. sajandil", juhendaja oli Boris Bernstein, oponendid olid Rein Loodus ja Ants Hein. See oli pärast kolmandat Nõukogude okupatsiooni esimene kaitstud kunstiajaloo teaduskraad ja esimene ka Eesti Kunstiakadeemia ajaloos.
Royal Liver Building
Hoone, mis on linna üks tuntumaid maamärke, tornitippudes asuvad niinimetatud Liveri linnud. Legend ütleb, et kui need kaks minema lendaksid, siis linn lakkaks olemast. See oli ka üks esimesi hooneid, mis tarindati raudbetoonist.
Juta Keevallik
Töökäik
Aastatel 1961–1967 töötas ta laborandina ja 1967–1969 teadurina ja 1969–1971 maalifondi juhatajana Tallinna Riiklikus Kunstimuuseumis. Aastast 1972 töötas ta Eesti NSV Teaduste Akadeemia Ajaloo Instituudi kunstiajaloo sektoris teadurina, alates 1998. aastast oli selle sektori juhataja. Lugenud erinevaid kunstiajaloo kursusi ja olnud erinevate lõputööde juhendaja Eesti NSV Riiklikus Kunstiinstituudis ning alates 1999. aastast Tartu Ülikoolis.
Looming
Uurinud 19. sajandi baltisaksa kunstielu ja kunstiajaloolasi ning nende seoseid saksa 19. sajandi kunstiteadusega, Baltimaade muuseumides asuvat Lääne-Euroopa maalikunsti jpm.
Ülemtalurahvakohus
Ülemtalurahvakohus (saksa k. Oberbauer(n)gericht, vene k. Верхний крестьянский суд) oli Balti kubermangudes aastatel 1889–1917 tegutsenud teise astme kohus. Kohus sarnanes 1889. aastal likvideeritud kihelkonnakohtuga.
Ülemtalurahvakohtu ülesandeks oli läbi vaadata edasikaevatud vallakohtu otsuseid, hagide lahendamine tsiviilasjades, kus nõue ületas 15 rubla; nõuded, mida ei saanud hinnata (näit rikutud omandi taastamise asjus või servituutide kasutamisse puutuvad kaasused); hagide lahendamine kriminaalkaristuste korral, kui oli määratud rahatrahv (üle 5 rubla) või rahatrahvi asemel oli määratud vähemalt 3-päevane arest.
Kohtu koosseisus olid eesistujana ülemtalurahvakohtunik ja vähemalt kaks vallakohtust pärit kaasistujat. Ülemtalurahvakohus koosnes vallakohtute eesistujatest, kes olid järjekorras kutsutud kohtu kaasistujateks. Ülemtalurahvakohtu esimees nimetati ametisse justiitsministri poolt, ta pidi olema vähemalt 25-aastane isik, kõrgema või vähemalt keskharidusega, mida võis asendada ka vähemalt 3-aastane praktilise tegevuse kogemus kohtuasutustes.
Eesti ala Eestimaa ja Liivimaa kubermangu maakondades oli ülemtalurahvakohtuid üldjuhul kaks, vaid Järva- ja Saaremaal oli neid üks.
Ülemtalurahvakohus allus rahukogu järelevalvele, kuhu sai Ülemtalurahvakohtu otsuste peale kassatsiooni korras edasi kaevata.
Eestimaa kubermangus tegutsesid: Haapsalu kreisis Haapsalu ülemtalurahvakohus ja Lihula ülemtalurahvakohus, Paide kreisis Paide ülemtalurahvakohus, Rakvere kreisis Rakvere ülemtalurahvakohus ja Jõhvi ülemtalurahvakohus, Tallinna kreisis Tallinna ülemtalurahvakohus ja Rapla ülemtalurahvakohus.